Kalendar događanja Dubrovnika

Predstavljanje slikovnice | Luko Paljetak: Luka Sorkočević
2024-08-10 20:00 - 21:30 (Europe/Zagreb) | Atrij palače Sponza, DUBROVNIK, Dubrovačko - neretvanska županija, 20000, Hrvatska
Dubrovačke ljetne igre i Ogranak Matice hrvatske u Dubrovniku
uz 290. obljetnicu rođenja Luke Sorkočevića

U suradnji s Ogrankom Matice hrvatske u Dubrovniku, Dubrovačke ljetne igre pridružit će se obilježavanju 290. rođendana skladatelja i poklisara Dubrovačke Republike Luke Sorkočevića prigodnom promocijom slikovnice iz pera jednog od najplodnijih suvremenih hrvatskih književnika, akademika Luka Paljetka, pod nazivom „Luka Sorkočević.“

Dubrovački simfonijski orkestar | Ivan Hut, dirigent | Ivana Jelača, klavir
2024-08-10 21:30 - 23:00 | Knežev dvor, DUBROVNIK, Dubrovačko - neretvanska županija, 20000, Hrvatska
uz 290. obljetnicu rođenja Luke Sorkočevića

Dubrovački simfonijski orkestar kontinuirano djeluje od 1924. godine, a osim što je važan dio bogatog kulturnog nasljeđa Dubrovnika i Hrvatske, Orkestar je i glavni nosioc duge dubrovačke glazbene tradicije koja se razvija još od razdoblja Republike. Od prosinca 2020. godine dirigent Orkestra je Ivan Hut, koji posebno njeguje repertoar lokalnih skladatelja. Upravo će Hut i DSO predvoditi proslavu velike 290. obljetnice rođenja dubrovačkog skladatelja Luke Sorkočevića povodom koje će također u sklopu ovog koncertnog programa biti praizvedeno djelo Petra Periše Obradovića, skladano po festivalskoj narudžbi.

PROGRAM:

Boris Papandopulo: Pintarichiana, suita za gudače
Sonatina: Allegro con spirito
Pastorella: Andante cantabile
Rondo: Allegretto
Dudaš (Cornemuse): Allegro vivace
Petar Obradović: Le lacrime della magnolia, suita za gudače i klavir (Prva dubrovačka izvedba skladbe koja je praizvedena na Osorskim glazbenim večerima 8.8.2024. godine te posvećena 290. obljetnici rođenja Luke Sorkočevića)
Ivana Jelača, klavir
Dolce
Impetuoso
Valzer
Partenza
Appassionato
Gentile
Energico
Stordito dai profumi delle rose in fiore, camminava bagnato, entusiasta e piangente.
Sopra di lui, in alto nei rami, sbocciavano fiori bianchi di magnolia.
Più tardi raccontò come una volta le magnolie in fiore versavano lacrime.
E come le gocce profumavano di rose…
(D. Mojaš, Dubrovnik 2024.)
Omamljen mirisima rascvjetalih ruža, hodao je pokisao, zanesen i uplakan.
Iznad njega, visoko u krošnji, rascvjetali se bijeli cvjetovi magnolija.
Poslije je pričao kako su jednom iz rascvjetalih magnolija potekle suze.
I kako su kaplje mirisale po ružama…
(D. Mojaš, Dubrovnik 2024.)

***

Luka Sorkočević: Simfonija br. 4 u F duru
Allegro
Andante
Allegro

Luka Sorkočević: Simfonija br. 7 u G duru
Allegro
Largo
Allegro
Boris Papandopulo: Hommage a Sorkočević, za simfonijski orkestar

—

Ivan Hut (c) Krešimir Ferenčina
